
Predlog Odloka o občinskem podrobnem prostorskem načrtu za bencinski servis ob kompleksu »Mura« v Murski Soboti
	
	
II.   o b r a v n a v a

O B R A Z L O Ž I T E V 




PRAVNA PODLAGA 
S prostorskimi sestavinami dolgoročnega in srednjeročnega plana občine Murska Sobota je predmetno območje opredeljeno kot zazidljivo. V veljavi je prostorski akt Odlok o prostorskih ureditvenih pogojih za območje Mestne občine Murska Sobota (Uradni list RS, št. 83/2003, 90/2012). Veljavni odlok med drugim v 9. členu določa za to lokacijo, kjer se bo postavil nov bencinski servis, za območje s šifro PN-8 in je zanjo predvidena izdelava novega izvedbenega akta.

Postopek izdelave in sprejemanja predmetnega akta poteka na podlagi Zakona o prostorskem načrtovanju ZPNačrt (Uradni list RS, št. 33/07, 70/08-ZVO-1B, 108/09; 80/10-ZUPUDPP, 43/11-ZKZ-C, 57/12 in 57/12-ZUPUDPP-A) in na podlagi Pravilnika o vsebini, obliki in načinu priprave občinskega podrobnega prostorskega načrta (Uradni list RS, št. 99/2007).

RAZLOGI IN CILJI ZA SPREJEM AKTA
Na podlagi Uredbe o državnem prostorskem načrtu za elektrifikacijo in rekonstrukcijo železniške proge Pragersko–Hodoš,(Uradni list RS, št. 51/2009) je predvidena rušitev obstoječega bencinskega servisa na Cankarjevi ulici v Murski Soboti. Podjetje Petrol želi izgubljeni bencinski servis nadomestiti na novi lokaciji, vendar tako, da bi bil v bližini mestne prometne vpadnice, kot obstoječi servis. Veljavni Odlok o prostorskih ureditvenih pogojih zahteva izdelavo podrobnega prostorskega načrta, zato se mora izdelati nov akt, na podlagi katerega bo možna pridobitev gradbenega dovoljenja.

OCENA STANJA
Zemljišče je nepozidano in se v naravi koristi kot kmetijska pridelovalna površina. V neposredni bližini ob Panonski ulici kakor tudi ob Poljski ulici je obstoječa komunalna infrastruktura. Poseg se bo izvajal na parcelnih številkah: 4643/6 – del, 4643/9 – del in 4641/4 – del vse k.o. Murska Sobota. Izven območja OPPN se bodo lahko izvedle infrastrukturne ureditve.

Za celovito prostorsko ureditev za potrebe novega bencinskega servisa je potrebna izdelava novih prostorski strokovnih podlag. V ta namen je bila izdelana idejna zasnova št. 1082-BS, Lineal d.o.o. Jezdarska ulica 3, 2000 Maribor, marec 2012, ki je bila izdelana na podlagi šestih variant priključevanja bencinskega servisa na državno cesto R1-232 in je podlaga novemu OPPN.
 
Ob uveljavitvi tega novega akta bodo določila trenutno veljavnega odloka v delu, ki se bo na novo urejal, preklicana. 

Pri načrtovanju OPPN se bodo upoštevale tudi vse izdelane strokovne podlage, pridobljene smernice in okoljsko poročilo, ki so bile izdelane v postopku priprave Občinskega podrobnega prostorskega načrta za vzhodno obvozno cesto mesta Murska Sobota. Ker poteka trasa vzhodne obvoznice v neposredni bližini, se bo novi bencinski servis lahko prometno priključil nanjo. 

FINANČNE IN DRUGE POSLEDICE
Izdelavo OPPN ter potrebne strokovne podlage financira investitor, tako tudi gradnjo objektov z vsemi infrastrukturnimi napravami in cestnimi ureditvami. 

PRIPRAVLJAVEC, NAROČNIK TER IZDELOVALEC PROSTORSKEGA AKTA
Pripravljavec prostorskega akta je Mestna občina Murska Sobota.

Pobudo za izdelavo novega prostorskega akta je podal investitor oz. pobudnik Petrol, Slovenska energetska družba, d.d., Dunajska cesta 50, 1527 Ljubljana, ki je tudi zagotovil sredstva za izdelavo akta.

Idejno zasnovo je izdelal Lineal d.o.o. Maribor, ki je usklajena z Občinskim podrobnim prostorskim načrtom za vzhodno obvozno cesto mesta Murska Sobota. Predlog prostorskega akta je izdelal URBIS  d.o.o., Maribor

POSTOPEK IZDELAVE PROSTORSKEGA AKTA
V tabeli so navedena že izvedena dejanja in še potrebne nadaljnje aktivnosti:

	25.4.2012
	Pobuda investitorja z idejno zasnovo 

	 7.5.2012
	Župan sprejel Sklep o pričetku

	25.5.2012
	Objava Sklepa o pričetku, Uradni list RS, št. 38/2012

	1.6.2012
	Sklep o pričetku objavljen na občinskem spletu

	›
	Priprava osnutka akta 

	6.6.2012
	Vloga za izdajo in pridobitev smernic NUP v roku 30 dni in vloga na MOP za izdajo odločbe glede izdelave CPVO

	13.6.2012
	MOMS izda svoje smernice k aktu

	1.8.2012
	Odločba MOP – št. 35409-137/2012,  da CPVO ni potrebna 

	27.8.2012
	URBIS d.o.o. posreduje vse zbrane smernice

	›
	Izdelava dopolnitve osnutka po zahtevah iz smernic  

	10.10.2012
	Župan sprejel Sklep z javnim naznanilom glede javne razgrnitve in javne obravnave

	22.10. 2012
	Sklep o javni razgrnitvi objavljen na občinskem spletu

	19.10. 2012
	Sklep o javni razgrnitvi objavljen v Uradnem listu RS, št. 79/2012

	29.10.– 28.11.
	Javna razgrnitev na sedežu MČ in uprave MOMS  -  najmanj 30 dni

	14.11.2012
	Javna obravnava –  velika dvorana MOMS ob 17.00 uri

	dec. 2012
jan., feb. 2013
	Priprava stališč do pripomb; dopolnitev in poprava osnutka akta v skladu s pripombami z javne obravnave; ter priprava strokovnih podlag s področja arheologije 

	27.2.2013
	Odbor za urbanizem in urejanje prostora ter gospodarsko infrastrukturo, pred sejo

	28.2.2013
	I. obravnava s stališči do pripomb, na 17. redni seji Mestnega sveta

	julij, avg.,sept. 2013
	Pridobitev vseh pozitivnih mnenj na korigiran predlog 

	
	Odbor za urbanizem in urejanje prostora ter gospodarsko infrastrukturo, pred sejo

	
	II. obravnava predloga predmetnega akta, na seji Mestnega sveta

	
	po sprejetju objava Odloka v Uradnem listu RS in na spletni strani občine




OPIS ZASNOVE
Zgradil se bo nov bencinski servis s poslovno zgradbo ter manipulativnim območjem platoja s pretakalno ploščadjo in z mesti za točenje goriva. V objektu se bodo lahko izvajale dejavnosti: trgovina z motornimi vozili in popravila motornih vozil (vzdrževanje in popravila motornih vozil); trgovina na drobno, razen z motornimi vozili (posredništvo pri prodaji motornih goriv na drobno) ter dejavnost strežbe jedi in pijač. Možna bo tudi izgradnja pokrite ročne avtopralnice.

Na območju bencinskega servisa se izvedejo še površine s parkirnimi mesti za osebna vozila in ostalimi voznimi površinami ter površinami za pešce. Na preostalih prostih površinah se bodo uredile zelenice in zasaditev.

Uvoz in izvoz bo urejen iz obvozne ceste in regionalne ceste. Na območju bencinskega servisa pa bo možen tudi interni krožni promet. Dostopnost do posameznih delov bencinskega servisa bo urejena z notranjim prometnim režimom, ki bo zagotavljala dostopnost vsem vrstam vozil.

V kolikor se obvozna cesta ne zgradi v času gradnje in obratovanja bencinskega servisa, se lahko izvedejo priključki na glavno državno cesto R1-232 po sistemu desno – desno. 

V OPPN se bo predvidela nova parcelacija in izvedba nove komunalne infrastrukture katere se bodo izvedle v skladu s pogoji iz smernic posameznih pristojnih služb. Nov objekt se bo komunalno navezal na obstoječe komunalne sisteme, ki potekajo v bližini območja. Natančne projektne rešitve se bodo definirale v projektno tehnični dokumentaciji v fazi pridobitve gradbenega dovoljenja. 


CELOVITA PRESOJA VPLIVOV NA OKOLJE 
Ministrstvo za okolje in prostor, Direktorat za okolje je izdal odločbo št. št. 35409-137/2012 z dne 1.8.2012 s katero se je ugotovilo, da izdelava celovite presoje vplivov na okolje ni potrebna. 


SMERNICE IN MNENJA K IZDELAVI PROSTORSKEGA AKTA TER PRIPRAVA PREDLOGA ODLOKA
V postopku izdelave predmetnega prostorskega akta so bile zaprošene tudi smernice vseh pristojnih služb oz. nosilcev urejanja prostora (NUP), kot je bilo določeno v Sklepu o pričetku izdelave tega akta. Vsi so svoje smernice podali in v pripravljenem gradivu so podani pogoji tudi upoštevani. Ministrstvo pristojno za kulturo je naložilo izvedbo dodatnih arheoloških raziskav. Investitor je zagotovil izvedbo, ta se je pričela v novembru in decembru 2012, nadaljevali so v aprilu 2013. Raziskave so pokazale, da se na terenu nahajajo materiali, ki bi lahko bili iz obdobij prazgodovine, srednjega veka in tudi rimskega obdobja. Zato bo potrebno pred kakršno koli gradnjo izvesti arheološko izkopavanje in ostaline nadzorovano odstraniti. V tem smislu se je moral odlok v 23. členu tudi dopolniti. Zaradi pogojev Elektra Maribor se je spremenil tudi 18. člen, ki govori o elektroenergetskem omrežju. Na podlagi zahtevanih dopolnitev so pozitivno mnenje izdali vsi nosilci urejanja prostora (NUP).

Odlok se je dopolnil tudi smislu manjših popravkov in natančnejših zapisov, kot so npr. zapis novih parcelnih številk po že izvedenih parcelacijah, potem na posameznih mestih popravki številk odstavkov. V izogib morebitnih težav pri pridobivanju gradbenega dovoljenja se je v 3., 6. in 8. členu med ostale predvidene dejavnosti dodatno vpisala manjkajoča dejavnost za mehanične delavnice, ki pa je že v osnovi sicer bila stalno definirana samo v 7. členu. V 8. členu pa so se zapisali tudi manjkajoči višinski gabariti predvidenih objektov, ki ne presegajo etažnosti visokega pritličja in znašajo do 6,00 m.


UPOŠTEVANJE SKLEPA MESTNEGA SVETA IZ  I. OBRAVNAVE
Mestni svet je akt obravnaval v I. obravnavi na 17. redni seji 28. februarja 2013. S sklepom so bila sprejeta stališča do pripomb iz javne razgrnitve in javne obravnave ter predlog odloka. 

Dodatnih zahtev ali pogojev ni bilo podanih.


Pripravili:

Oddelek za infrastrukturo, okolje in prostor ter gospodarske javne službe, Mestna občina Murska Sobota
ter
izdelovalec dopolnjenega osnutka, URBIS d.o.o., Jezdarska ulica 3, Maribor

